《拟明月何皎皎诗》
南北朝·刘铄

落宿半遥城，浮云蔼层阙。玉宇来清风，罗帐延秋月。

结思想伊人，沈忧怀明发。谁为客行久，屡见流芳歇。

河广川无梁，山高路难越。

作者简介：（431—453）南朝宋宗室。彭城人，字休玄。宋文帝第四子。九岁封南平王。后为豫州刺史。刘劭杀宋文帝，以为中军将军。柳元景军至，劭挟铄同战。及平，宋孝武帝迎铄入军营。毒杀之。谥穆。